Държавен вестник, бр. 113, 2025 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  113
МИНИСТЕРСТВО 
НА ОБРАЗОВАНИЕТО И НАУКАТА
ЗАПОВЕД № РД-09-1322
от 10 юни 2025 г.
На основание чл. 104, ал. 2, т. 1 и чл. 105, 
ал. 1 от Наредбата за финансирането на ин­
ституциите в системата на предучилищното 
и училищното образование във връзка със 
заявление вх. № 2200034-1/30.05.2025 г. от 
Частно средно училище „Дени Дидро“ ЕАД, 
гр. Банкя, по предложение в протокол от 
3.06.2025 г. на експертната комисия, назна­
чена със Заповед № РД-09-1444 от 4.06.2024 г. 
на министъра на образованието и науката, 
нареждам: 
1. Частно средно училище „Дени Дидро“ 
ЕАД, гр. Банкя, да бъде включено в систе­
мата на държавно финансиране.
2. Предоставянето на средства от дър­
жавния бюджет за Частно средно училище 
„Дени Дид­ро“ ЕАД, гр. Банкя, започва от 
бюджетната 2026 година. 
Заповедта да се обнародва в „Държавен 
вестник“.
Заповедта подлежи на обжалване по реда 
на Административнопроцесуалния кодекс в 
14-дневен срок от обнародването є.
Контрол по изпълнение на настоящата 
заповед възлагам на главния секретар на 
Министерството на образованието и науката.
Министър: 
Кр. Вълчев
7524
МИНИСТЕРСТВО 
НА ОКОЛНАТА СРЕДА И ВОДИТЕ
МИНИСТЕРСТВО 
НА ЗЕМЕДЕЛИЕТО И ХРАНИТЕ
ЗАПОВЕД № РД-882 (МОСВ)
от 5 декември 2025 г.
ЗАПОВЕД № РД-09-1044 (МЗХ)
от 20 ноември 2025 г.
На основание чл. 42, ал. 1 във връзка с 
чл. 41, ал. 2, т. 2 от Закона за биологичното 
разнообразие и във връзка с необходимостта 
от опазване на популациите на есетровите 
риби нареждаме:
1. Забранява се уловът в българската аква­
тория на р. Дунав и Черно море на следните 
видове есетрови риби: руска есетра (Acipenser 
gueldenstaedtii), чига (Acipenser ruthenus), пъс­
труга (Acipenser stellatus) и моруна (Huso huso).
2. При случаен улов на екземпляри от 
есетровите видове по т. 1 същите следва 
да се връщат незабавно в съответния воден 
басейн, от който са уловени, независимо от 
тяхното състояние. 
3. Капитаните на риболовните кораби са 
длъжни да вписват в риболовния дневник 
всеки случаен улов на есетрови риби, като за­
писът съдържа информация за вид, пол, тегло 
и размери на всяка уловена риба поотделно. 
4. При извършване на любителски риболов 
се записва информация за всеки случаен улов 
на есетрови риби по реда на чл. 24, ал. 1, т. 3 
от Закона за рибарството и аквакултурите.
5. С настоящата заповед се забранява 
пренасянето, съхранението, превозването и 
продажбата на есетровите видове риби по 
т. 1 и продукти от тях, уловени в р. Дунав 
и Черно море.
Заповедта не се отнася за съхранение, 
пренасяне, превозване и продажба на есет­
рови риби и продукти от тях, размножени 
и отгледани в обекти по чл. 3, ал. 1, т. 3 от 
Закона за рибарството и аквакултурите.
Заповедта не се отнася за улов, без право 
на задържане, с научноизследователски цели, 
в случаите, когато лицето притежава валидно 
разрешително за тези видове, издадено по 
реда на чл. 40, ал. 2 от Закона за рибарството 
и аквакултурите. Уловените екземпляри се 
връщат живи в съответния воден басейн, от 
който са уловени.
При установен благоприятен природоза­
щитен статус на видовете по т. 1 съгласно 
научните оценки за целите на докладването 
по чл. 17 от Директива 92/43/ЕИО на Съвета 
от 21 май 1992 г. за опазване на естестве­
ните местообитания и на дивата флора и 
фауна забраната за риболов може да бъде 
преразгледана. 
Настоящата заповед влиза в сила, считано 
от 1.01.2026 г.
На основание чл. 42, ал. 1 от Закона за 
био­логичното разнообразие заповедта се 
обнародва в „Държавен вестник“. 
Контрол по изпълнение на заповедта 
възлагаме на изпълнителния директор на 
Изпълнителната агенция по рибарство и 
аквакултури и директорите на регионалните 
инспекции по околната среда и водите.
Заповедта да се съобщи на съответните 
длъжностни лица за сведение и изпълнение.
Заповедта подлежи на обжалване по реда 
на Административнопроцесуалния кодекс.
Министър на околната среда и водите:
М. Генов
Министър на земеделието и храните:
Г. Тахов
7694